যাদু প্ৰদৰ্শনৰ পাঁচ দিনীয়া কাৰ্যসূচী হাতত লৈ ত্ৰিপুৰাৰ ধৰ্মনগৰত উপস্থিত হৈছে সকলোৰে চিৰ পৰিচিত যাদুকৰ জুনিয়ৰ পিচি সৰকাৰ। উল্লেখ্য যে পিচি সৰকাৰ, তেওঁৰ পত্নী জয়শ্ৰী সৰকাৰ আৰু জীয়ৰী মেনকা সৰকাৰে ধৰ্মনগৰ বিবেকানন্দ চাৰ্জো শতবাৰ্ষিকী ভৱনত অহা ৫ দিনৰ বাবে প্ৰদৰ্শন কৰিব যাদু।
সুদীৰ্ঘ ৩৮ বছৰৰ মূৰত ধৰ্মনগৰত উপস্থিত হৈ আৱেগিক হৈ পৰা যাদুকৰ পিচি সৰকাৰে ধৰ্মনগৰৰ সামগ্ৰিক উন্নয়ন দেখি স্তম্ভিত হোৱাৰ লগতে আপ্লুত হৈ পৰা দেখিবলৈ পোৱা যায়।
উল্লেখ্য যে দেশৰ অন্যতম জনপ্ৰিয় যাদুকৰ পিচি সৰকাৰে ১৯৮০ চনতে ধৰ্মনগৰৰ টাউন ফিল্ডত প্ৰথমবাৰৰ বাবে যাদু প্ৰদৰ্শন কৰিছিল। আৰু তাৰ পাছতে সুদীৰ্ঘ ৩৮ বছৰৰ অন্তত পুনৰ বাৰ নিজৰ যাদুৰ মায়াজালেৰে ধৰ্মনগৰবাসীক বান্ধিবলৈ সাজু হৈছে পিচি সৰকাৰে।
মন কৰিবলগীয়া যে বিখ্যাত যাদুকৰগৰাকী তেওঁৰ পৰিয়ালৰ সৈতে সুদীৰ্ঘ অন্তৰালত ত্ৰিপুৰাৰ ধৰ্মনগৰত উপস্থিত হোৱাত ৰাজ্যখনৰ বিধানসভাৰ উপ অধ্যক্ষ বিশ্ববন্ধু সেনে আন্তৰিকতাৰে আদৰণি জনোৱাৰ লগতে পিচি সৰকাৰ আৰু তেওঁৰ পৰিয়ালৰ অন্য সদস্যসকলক সম্বৰ্ধনা জ্ঞাপন কৰে।
উপ অধ্যক্ষগৰাকীয়ে যাদুকৰগৰাকীক সম্বৰ্ধনা জনোৱাৰ উপৰি ত্ৰিপুৰাৰ ইতিহাস সম্বলিত এখন গ্ৰন্থও উপহাৰ দিয়ে।
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
